**Условия за кандидатстване и оценяване на постъпилите предложения в**

**КОНКУРС ЗА ФИНАНСИРАНЕ НА СТУДЕНТСКИ ДИПЛОМНИ РАБОТИ**

**в областта на климатичните промени и техния ефект върху биологичното разнообразие и човечеството**

Конкурсът е отворен за всички специалности от сферата на биологичните науки, през комуникация, социални дейности, политическите науки и икономиката.

1. **Кой може да кандидатства?**

Студенти от всички български Висши учебни заведения, както и български студенти, които учат в чужбина, чиято дипломна работа попада в тематиката на конкурса и е свързана с България. Дипломните работи следва да имат ясен фокус към изследване на климатичните промени, в едно от трите направления:

- климатични промени и въздействие върху биоразнообразието и природните ресурси, вкл. изследване на ефектите върху конкретни видове, организмови групи, екосистеми или местообитания на видове и екосистемните услуги

- възможности за намаляване на ефектите от климатичните промени или приспособяването към тях, чрез решения, базирани на природата (nature based solutions), зелени иновации, въвеждане и/или прилагане на политики за опазване на биоразнообразието и природните ресурси или повишаване на обществената информираност;
- взаимовръзката между климатичните промени и социалната справедливост, или как промяната в природните ресурси и в богатството на биоразнообразие се отразява върху живота на хората и икономиката.

Могат да кандидатстват за финансиране и докторанти, които вече са в процес на разработване и финализиране на дипломната си работа, а не само такива, които сега стартират.

**2. Критерии за допустимост**

* Съответствие с тематиката на конкурса (посочена в т. 1)
* Кандидатът е студент в българско висше училище в последна година на своето обучение (бакалавър, магистър) или докторант
* Български студенти, които учат в чужбина, чиято дипломна работа попада в тематиката на конкурса и е свързана с България
* получаване на предложението за финансиране в срок до **31.01.2022**

**Необходимо е всички формуляри за конкурса да са изпратени лично от студента и кореспонденцията да се води на негов личен адрес.** Предложение, което е изпратено от e-mail адрес на научния ръководител, се счита за недопустимо.

**2.2. Критерии за оценка**

* Ясен план и структура на съдържанието на дипломната работа – 5 т.
* Ясен фокус на дипломната работа върху климатичните промени, практическо приложение и собствен принос на автора за устойчив начин на живот - 18 т.
* Анализ на средата и познаване на контекста на работа в тематичен и географски аспект – 10 т.
* Познаване на националната и международна законодателна рамка за намаляване на климатичните промени и връзката на планираното действие в дипломната работа с ключови приоритети и цели в България, Европа и света – 10 т.
* Ясно описание на използвани методи за проучване и методология за анализ – 15 т.
* Обществена значимост на изследваните проблеми – 10 т.
* Целесъобразност на предвидените бюджет и разходи за постигане на целите на дипломната работа 18 т.
* Познаване на средата и план за управление на риска – 7 т.
* Ясен времеви план – 7 т.

**Максимален брой точки: 100 т.**

Допустимите предложенията за дипломни работи се оценяват от двама независими оценителя от екипа на Българска фондация Биоразнообразие. Крайната оценка на полученото предложение е средноаритметично от броя точки на двамата оценителя. При разлика над 25 т. на получените оценки от индивидуалните оценители, предложението се оценява и от трети експерт, а крайната оценка се формира от средно аритметичното на двете по-близки оценки.

1. **Размер и насоки за финансиране:**

Финансирането на всяка дипломна работа е на стойност **до** **1000** лева.

**Приемливи разходи** са всички разходи, директно необходими за осъществяването на дипломната разработка, включително транспортни разходи, закупуване на научна информация (литература, данни, анализи от проучвания и др.), достъп до специализирани сайтове, материали и консумативи за техника и оборудване, наем техника или лаборатория, закупуване на специализиран софтуер и др. Нуждата от закупуване и/или наем на техника следва е много добре обоснована и сумата по това перо да не надвишава 30 % от исканото финансиране.

**Неприемливи** за финансиране са следните разходи: хонорари за дипломанта, научния ръководител и консултанти.

**4. Необходими документи:**

**За кандидатстване:**

* **Формуляр за кандидатстване за финансиране**, съгласно приложения формуляр.

**За сключване на договор:**

* Копие от студентска книжка, актуална за учебната 2021/2022 г.
* Уверение от университет, че студентът е записан в университета и упоменат срок на завършване, който за бакалавърска степен и магистратура следва да е в учебната 2021/2022 г.

**5. Изисквания за отпускане на финансирането:**

* С одобрените кандидати се сключва Договор за финансиране.
* Изисква се минимум 1 научно-популярна статия за социалните мрежи, придружена със снимки/видео от работния процес на дипломанта.
* Одобрените за финансиране докторанти се задължават да предоставят копие от дипломната си работа в електронен вид след нейната защита (включително ако това е след срока на договора). В дипломната работа следва да е упоменато за получената подкрепа.
* Одобрените кандидати следва да създадат поне 3 публикации за социалните мрежи и да ги публикуват в личните си профили в социални мрежи (напр. за получената подкрепа по конкурса, при работа на терен, публикуване на изготвената научно-популярна статия), с използване на следните хаштагове: #climatechange #climategameon
* Одобрените дипломанти подготвят отчет за извършените дейности и постигнати резултати със срок от 20 дни след изтичане на срока по договора, който ще се сключи съобразно предварително заложения времеви план от дипломанта.

**6. Срокове на конкурса за дипломни работи**

Предложения за финансиране се приемат до **31.01.2022 г.** на е-mail: gameon@biodiversity.bg

Решението на комисията за одобрените предложения ще бъде обявено до **14.02.2022г.**

Договори за финансиране с одобрените дипломанти ще бъдат сключени до **25.02.2022 г.**

Представяне на отчет за извършената работа **до 20 дни след края на срока на договора** (в зависимост от конкретния времеви график на дипломната работа), но **най-късно до 31.10.2022 г.** .

**Максималната продължителност на договорите за спонсорството и подкрепа на дипломни работи/дисертации ще бъде осем месеца (до 31.10.2022 г), а най-ранния период за стартиране на работата, е 1 март 2022 г.**

**7. Допълнителни условия (лични данни)**

С изпращане на формуляра за кандидатстване и съпътстващите документи се съгласявате да получим и обработим данните ви за целите на конкурса.

При получаване на финансова награда, се съгласявате ваши снимки и информация от отчетите да бъде използвана за нуждите на популяризиране и отчитане на проекта, резултатите от конкурса и работата на Българска фондация Биоразнообразие.

**8. Организатор на конкурса**

Конкурсът за дипломни работи се организира от **Българска фондация Биоразнообразие** по Проект “Game On | Do not let the climate change end the game“, чрез съфинансиране от програма DEAR (Development Education Awareness Raising) на Европейската комисия

За въпроси: Йорданка Славова, тел. 0896798902 gameon@biodiversity.bg